**ZMLUVA O POSTÚPENÍ POHĽADÁVOK**

uzatvorená podľa ust. § 524 a nasl. Občianskeho zákonníka

medzi zmluvnými stranami:

Názov: **Univerzita J. Selyeho (ďalej aj ako „UJS“)**

Sídlo: Bratislavská cesta 3322, 945 01 Komárno

IČO: 37961632

DIČ: 2021771543

ako Postupca a

Obchodné meno/názov: [doplniť]

Sídlo/miesto podnikania: [doplniť]

IČO: [doplniť]

DIĆ: [doplniť]

Zápis v príslušnom regisri: [doplniť]

ako Postupník

**Článok 1**

**PREAMBULA**

Vzhľadom k tomu, že:

(A) Postupca realizoval podľa § 281 a nasl. zákona č. 513/1991 Zb. Obchodný zákonník v znení neskorších predpisov obchodnú verejnú súťaž o najvýhodnejší návrh na uzatvorenie zmluvy o postúpení pohľadávok Postupcu tretej osobe za odplatu, označenú číslom. 9878/5834/2022/RK/OO;

(B) Postupník predložil do obchodnej verejnej súťaže uvedenej v bode A) najvýhodnejší návrh a stal sa tak úspešným navrhovateľom; a

(C) Zmluvné strany majú záujem upraviť si vzájomné práva a povinnosti súvisiace s postúpením pohľadávok.

**Článok 2**

**PREDMET ZMLUVY**

2.1 Predmetom Zmluvy je záväzok:

a) Postupcu postúpiť na Postupníka Pohľadávky; a

b) Postupníka zaplatiť Postupcovi Odplatu podľa článku 4 Zmluvy za postúpené Pohľadávky; a to za podmienok stanovených Zmluvou.

2.2 Postupca vyhlasuje, že je veriteľom Dlžníka a že ku dňu uzatvorenia Zmluvy je majiteľom Pohľadávok voči Dlžníkovi.

2.3 Postupca vyhlasuje, že Pohľadávky sú nesporné, pravé a že na nich neviaznu záložné práva a ani iné obdobné práva tretích osôb a žiadna tretia osoba si na ne neuplatňuje žiadne práva alebo nároky.

**Článok 3**

**POSTÚPENIE POHĽADÁVOK**

3.1 Postupca na základe Zmluvy postupuje na Postupníka nasledovné Pohľadávky.

a) Pohľadávka č. 1 z titulu náhrady režijných nákladov účtovaná na základe FA č. 3210000072 zo dňa 08.12.2021 vo výške 819,64 s lehotou splatnosti 22.12.2021, ktorá vznikla na základe Zmluvy o nájme nebytových priestorov zo dňa 29.06.2009

b) Pohľadávka č. 2 z titulu nájomného účtovaná na základe FA č. 3220000047 zo dňa 01.07.2022 vo výške 2 297,78 € s lehotou splatnosti 15.07.2022, ktorá vznikla na základe Zmluvy o stravovaní zo dňa 21.05.2019 v znení jej dodatkov,

c) Pohľadávka č. 3 z titulu nájomného účtovaná na základe FA č. 3220000053 zo dňa 01.08.2022 vo výške 2 297,78 € s lehotou splatnosti 15.08.2022, ktorá vznikla na základe Zmluvy o stravovaní zo dňa 21.05.2019 v znení jej dodatkov,

d) Pohľadávka č. 4 z titulu náhrady režijných nákladov účtovaná na základe FA č. 3220000065 zo dňa 18.08.2022 s lehotou splatnosti 01.09.2022 vo výške 3 563,76 €, ktorá vznikla na základe Zmluvy o nájme nebytových priestorov zo dňa 29.06.2009

e) Pohľadávka č. 5 z titulu náhrady režijných nákladov účtovaná na základe FA č. 3220000086 zo dňa 09.09.2022 s lehotou splatnosti 23.09.2022 vo výške 1 551,66 €, ktorá vznikla na základe Zmluvy o nájme nebytových priestorov zo dňa 29.06.2009

(ďalej len „Pohľadávky“).

3.2 Dňom uhradenia Odplaty v celej výške podľa Zmluvy nadobúda Postupník Pohľadávky spolu s právami s nimi spojenými a stáva sa veriteľom voči Dlžníkom z postúpených Pohľadávok. S Pohľadávkami prechádzajú v deň uhradenia Odplaty v celej výške podľa Zmluvy na Postupníka aj všetky práva s Pohľadávkami spojené.

3.3 Postupca vyhlasuje, že Zmluvou prevádza všetky svoje práva a nároky spojené s postúpenými Pohľadávkami voči Dlžníkom na Postupníka, ktorý jediný bude oprávnený uplatňovať voči Dlžníkovi akékoľvek nároky spojené s Pohľadávkami. Okamihom postúpenia je Postupník oprávnený prijímať všetky plnenia Pohľadávok.

3.4 Postupca je povinný bezodkladne po postúpení Pohľadávok podľa tohto článku bod 3.1 Zmluvy odovzdať Postupníkovi všetky doklady a poskytnúť mu všetky potrebné informácie, ktoré sa týkajú postupovaných Pohľadávok, ktoré Postupca má alebo bude mať k dispozícii,

3.5 Postupca nezodpovedá za vymožiteľnosť Pohľadávok postupovaných podľa Zmluvy.

3.6 Postupca sa týmto zaväzuje bez zbytočného odkladu po postúpení Pohľadávok na Postupníka podľa tohto článku bod 3.1 Zmluvy odovzdať Postupníkovi všetky potrebné Oznámenia o postúpení Pohľadávok riadne podpísané Postupcom. Postupník je povinný bezodkladne na vlastné náklady doručiť Oznámenia o postúpení Pohľadávok Dlžníkovi.

**Článok 4**

**ODPLATA A PLATOBNÉ PODMIENKY**

4.1 Postupník sa zaväzuje zaplatiť Postupcovi Odplatu za postúpené Pohľadávky v celkovej výške [doplniť] EUR (slovom: [doplniť] eur) pričom Odplata za jednotlivé Pohľadávky je nasledovná:

Pohľadávka č. 1 vo výške [doplniť] EUR (slovom: [doplniť] centov).

Pohľadávka č. 2 vo výške [doplniť] EUR (slovom: [doplniť] centov).

Pohľadávka č. 3 vo výške [doplniť] EUR (slovom: [doplniť] centov).

Pohľadávka č. 4 vo výške [doplniť] EUR (slovom: [doplniť] centov).

Pohľadávka č. 5 vo výške [doplniť] EUR (slovom: [doplniť] centov).

4.2 V súvislosti s obchodnou verejnou súťažou č. OVS 9878/5834/2022/RK/OO Postupník uhradil na účet Postupcu zábezpeku vo výške 200,- € (slovom: dvesto eur), ktorá bude pri fakturácii zo strany Postupcu odpočítaná z Odplaty.

4.3 Postupca vystaví Postupníkovi faktúru na zaplatenie Odplaty ku dňu účinnosti Zmluvy a bezodkladne ju doručí Postupníkovi. Odplata je splatná v lehote 15 (pätnásť) dní odo doručenia faktúry Postupníkovi. Odplata sa považuje za zaplatenú dňom jej pripísania na účet Postupcu.

4.4 Postupca je oprávnený uplatňovať si zmluvnú pokutu vo výške 0,025% z dlžnej sumy za každý deň omeškania, ak je Postupník v omeškaní s úhradou Odplaty. Tým nie je dotknutý nárok Postupcu na náhradu škody. Postupník sa zaväzuje uhradiť Postupcovi zmluvnú pokutu podľa predchádzajúcej vety bezodkladne po výzve Postupcu, najneskôr do 10 (desať) dní odo dňa doručenia výzvy Postupcu. Zmluvné strany považujú takéto určenie zmluvnej pokuty za primerané a dostatočne určité.

4.5 V prípade, ak je Postupník v omeškaní s úhradou Odplaty o viac ako 15 (pätnásť) dní odo dňa jej splatnosti podľa tohto článku bod 4.3 Zmluvy, Postupca je oprávnený od Zmluvy odstúpiť. Odstúpenie od Zmluvy nadobudne účinnosť dňom doručenia písomného oznámenia Postupcu o odstúpení od Zmluvy Postupníkovi.

4.6 Ak sa preukáže, že niektorá postupovaná Pohľadávka úplne zanikla splnením, alebo bola čiastočne uhradená zo strany Dlžníka do okamihu postúpenia Pohľadávok zo strany Postupcu na Postupníka podľa článku 3 bod 3.1 Zmluvy, Postupca oznámi túto skutočnosť Postupníkovi spolu so špecifikáciou predmetnej Pohľadávky, pričom k oznámeniu doloží aj kópie listín, o ktoré opiera toto zistenie. Na základe oznámenia podľa predchádzajúcej vety Zmluvné strany ponížia Odplatu o príslušnú alikvotnú časť na základe vystaveného dobropisu k faktúre podľa tohto článku bod 4.3 Zmluvy. Skutočnosť zistená podľa tohto bodu Zmluvy, t.j. úplný zánik Pohľadávky alebo jej čiastočná úhrada, nemá vplyv na účinnosť Zmluvy.

**Článok 5**

**VYHLÁSENIA ZMLUVNÝCH STRÁN**

5.1 Postupca týmto Postupníkovi vyhlasuje, že:

a) má všetky oprávnenia na postúpenie Pohľadávok, nutné k tomu, aby uzatvoril Zmluvu a plnil svoje záväzky podľa nej;

b) je ku dňu nadobudnutia účinnosti Zmluvy majiteľom postupovaných Pohľadávok a v jej rozsahu veriteľom Dlžníka;

c) postupované Pohľadávky vrátane práv s nimi spojenými predstavujú platný záväzok Dlžníka voči Postupcovi a nie sú zaťažené žiadnymi záložnými ani akýmikoľvek inými právami v prospech tretích osôb;

d) postúpenie Pohľadávok podľa Zmluvy neodporuje žiadnym dohodám Postupcu s Dlžníkom a zároveň neexistuje žiadna iná skutočnosť, ktorá by bránila jej postúpeniu na základe Zmluvy.

5.2 Postupník vyhlasuje, že:

a) voči Postupcovi sú vylúčené akékoľvek jeho nároky vzniknuté po účinnosti Zmluvy, ktoré by súviseli s nákladmi Postupníka na vymáhanie Pohľadávok, a to predovšetkým výdavky na právne zastúpenie a poplatky na súdne a exekučné vymáhanie Pohľadávok; a

b) je zapísaný v Registri partnerov verejného sektora, v prípade, že sa naňho registračná povinnosť vzťahuje.

5.3 Pokiaľ sa preukáže, že ktorékoľvek z vyhlásení Postupníka uvedených v tomto článku bode 5.2 Zmluvy nebolo v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým v dôsledku konania Postupníka, zaväzuje sa Postupník nahradiť škodu, ktorá vznikne Postupcovi v dôsledku skutočností, ktoré sú obsahom tohto vyhlásenia. Postupník je povinný preukázanú škodu nahradiť Postupcovi najneskôr do 10 (desiatich) Pracovných dní odo dňa doručenia výzvy Postupcu.

**Článok 6**

**DÔVERNOSŤ INFORMÁCIÍ A MLČANLIVOSŤ**

6.1 Zmluvné strany sú povinné zachovávať mlčanlivosť o Dôverných informáciách, iba že by zo Zmluvy alebo z príslušných osobitných predpisov vyplývalo inak. Záväzok Zmluvných strán obsiahnutý v tomto článku Zmluvy nie je časovo obmedzený.

6.2 Zmluvné strany sa zaväzujú, že Dôverné informácie bez predchádzajúceho písomného súhlasu druhej Zmluvnej strany neposkytnú tretím osobám a ani neumožnia prístup tretích osôb k Dôverným informáciám. Za tretie osoby sa nepokladajú členovia orgánov Zmluvných strán, audítori alebo právni poradcovia Zmluvných strán, ktorí sú ohľadne im sprístupnených informácií viazaní povinnosťou mlčanlivosti na základe všeobecne záväzných právnych predpisov.

6.3 Povinnosť zachovávať mlčanlivosť o Dôverných informáciách sa nevzťahuje na:

a) informácie, ktoré už sú v deň nadobudnutia účinnosti Zmluvy verejne známe alebo ktoré sa už v deň nadobudnutia účinnosti Zmluvy dali získať z bežne dostupných informačných prostriedkov;

b) informácie, ktoré sa stali po nadobudnutí účinnosti Zmluvy verejne známymi alebo ktoré sa po tomto dni už dajú získať z bežne dostupných informačných prostriedkov; a

c) prípady, kedy na základe všeobecne záväzných právnych predpisov alebo na základe povinnosti uloženej postupom podľa všeobecne záväzných právnych predpisov musí Zmluvná strana poskytnúť Dôverné informácie. V takom prípade je dotknutá Zmluvná strana povinná informovať druhú Zmluvnú stranu o vzniku jej povinnosti poskytnúť Dôverné informácie s uvedením rozsahu tejto povinnosti bez zbytočného odkladu.

6.4 Za porušenie povinnosti zachovávať mlčanlivosť o Dôverných informáciách podľa tohto článku Zmluvy sa nepokladá použitie potrebných Dôverných informácií v prípadoch súdnych, rozhodcovských, správnych alebo iných konaniach vedených za účelom vymáhania postupovanej Pohľadávky.

6.5 Porušenie povinnosti zachovávať mlčanlivosť podľa tohto článku Zmluvy zakladá nárok dotknutej Zmluvnej strany na náhradu škody.

**Článok 7**

**KOMUNIKÁCIA A DORUČOVANIE**

7.1 Akákoľvek komunikácia medzi Zmluvnými stranami v súvislosti so Zmluvou bude vykonávaná prostredníctvom listu, e-mailu alebo telefonického spojenia a bude zaslaná na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.

7.2 Korešpondencia súvisiaca so Zmluvou sa bude považovať za doručenú:

a) v deň doručenia zásielky, ak bola zásielka doručená osobne, poštou alebo kuriérskou službou; alebo

b) 5. (piaty) pracovný deň nasledujúci po dni podania zásielky na poštovú prepravu, ak bola zásielka poslaná poštou alebo v deň doručenia zásielky, podľa toho čo nastane skôr; alebo

c) v deň odoslania e-mailu, ak bol e-mail odoslaný v ktorýkoľvek Pracovný deň, v ostatných prípadoch v najbližší Pracovný deň nasledujúci po dni odoslania e-mailu, ak sa Zmluvné strany nedohodli inak.

7.3 Zmeny identifikačných údajov sú si Zmluvné strany povinné oznámiť do 10 (desiatich) kalendárnych dní od realizácie týchto zmien

**Článok 8**

**ZÁVEREČNÉ USTANOVENIA**

8.1 Zmluva je účinná dňom nasledujúcim po dni jej zverejnenia v zmysle § 47a Občianskeho zákonníka.

8.2 Zmluvné strany sa zhodne zaväzujú, že si navzájom poskytnú nevyhnutnú súčinnosť potrebnú na realizáciu predmetu Zmluvy.

8.3 Zmluvu možno meniť jedine formou písomných, očíslovaných dodatkov, podpísaných Zmluvnými stranami.

8.4 V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevykonateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.

8.5 Zmluvné strany zhodne prehlasujú, že si Zmluvu riadne prečítali, v plnom rozsahu porozumeli jej obsahu, ktorý je pre ne dostatočne zrozumiteľný a určitý, že táto vyjadruje ich slobodnú a vážnu vôľu bez akýchkoľvek omylov a že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.

8.6 Zmluva je vyhotovená v 5 (piatich) rovnopisoch, s tým, že všetky rovnopisy majú platnosť originálu a Postupca dostane 3 (tri) jej rovnopisy a Postupník dostane 2 (dva) jej rovnopisy.

V Komárne, dňa [doplniť]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dr. habil. PaedDr. György Juhász, PhD. [doplniť]

rektor Univerzity J. Selyeho